Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Az adatszolgáltatás kitöltésénél a befektetési alapok éves beszámoló készítési és könyvvezetési kötelezettségeinek sajátosságairól szóló 215/2000. (XII. 11.) Korm. rendelet elõírásait kell figyelembe venni.
Paragraph Index: 1000

06. tábla: Tájékoztató adatok A befektetési alap tulajdonosi jövedelme a tulajdonában lévõ különféle eszközök (betétek, értékpapírok, részvények, befektetési jegyek, tárgyi eszközök) után a tárgyidõszakban kapott (a tárgyidõszakra járó) jövedelem, amelyet kamatok, osztalékok és bérleti díjak bontásban kell bemutatni, millió forintban kifejezve. Kamatjövedelmet kell elszámolni a betétek és a hitelviszonyt megtestesítõ értékpapírok után, ideértve a diszkontpapírokat is. Kamatjövedelemnek kell tekinteni továbbá a birtokolt befektetési jegyek tárgyidõszaki hozamát is. Nem szabad ugyanakkor szerepeltetni a tulajdonosi jövedelmek (és ezen belül a kamatok) között a derivatív ügyletek kamatjellegû bevételeit vagy kiadásait. Árváltozás Árváltozás alatt ebben az esetben a piaci értékben (és bizonyos esetekben a deviza árfolyamban) bekövetkezett változást értjük, melyet legkönnyebben indirekt módszerrel lehet kiszámolni. A nem pénzügyi eszközök árváltozása az eszközök mérleg szerinti állományának változása a tárgyhónapban csökkentve a tárgyhavi adásvétel miatti forgalommal. A pénzügyi derivatívák árváltozása: a mérleg szerinti – elõzõ hónaphoz viszonyított – állományváltozást korrigálni kell az összes derivatívákkal kapcsolatos pénzforgalommal és – amennyiben volt az adott hónapban, akkor – az átsorolással is. Eladott és visszavásárolt befektetési jegyek Ebben a két sorban a saját kibocsátású befektetési jegyek havi forgalmát kérjük jelenteni, piaci értéken, külön soron az eladott és a visszavásárolt tételeket.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes